text: Esbjerg-direktør bliver årets leder
  14 november 2013 kl. 10.00
  Direktøren for energi- og teleselskabet SE i Esbjerg Niels Duedahl blev i dag kåret som Årets Leder 2013.
  Niels Duedahl er den 12. modtager af prisen.
  Han har fået flest stemmer i en afstemning på Ledernes hjemmeside www.lederne.dk.
  Han er blevet kåret på grund af sine evner til at generere indtjening og vækst ved at satse stort ? senest med købet af tv- og bredbåndsudbyderen Stofa.
  Dermed kommer Niels Duedahl i fornemt selskab.
  Her er listen over årets ledere:
  2002: Nationalbankdirektør Bodil Nyboe Andersen.
  2003: Direktør Alfred Josefsen, Irma.
  2004: Direktør Jørgen Mads Clausen, Danfoss.
  2005: Koncernchef Henning Dyremose, TDC.
  2006: Direktør Jørgen Vig Knudstorp, Lego.
  2007: Koncernchef Nils Smedegaard Andersen, A.P. Møller-Mærsk.
  2008: Koncernchef Ditlev Engel, Vestas Wind Systems.
  2009: Oberst Kim Kristensen, Forsvaret.
  2010: CEO Christian Clausen, Nordea.
  2011: Skoleleder Lise Egholm, Rådmandsgades Skole.
  2012: Koncernchef Carsten Bjerg, Grundfos.
   
  SE blev skabt ved en fusion i 2006 og er et af landets største energiselskaber og udbydere af fibernet samt kabel-tv. Selskabet driver et elnet, der forsyner en kvart million hustande i et område fra Skjern Å i nord til den dansk-tyske grænse i syd, men favner med sine kommercielle produkter kunder i hele Danmark og udlandet.
  
  